
SME TU PE VÁS MILÍ SENIORI:  AK VÁS OSLOVÍ PODVODNÍK, DAJTE NÁM O TOM VEDIEŤ. NENECHAJTE SA OKLAMAŤ. 

Podvodníci a zlodeji ovládajú veľa spôsobov a manipulačných techník ako získať dôveru ľudí a dostať od nich informácie o ich bankových účtoch a prístupových právach k nim. 

Kontakt cez telefón patrí k jedným z najbežnejších spôsobov a potom sa už líšia len rôzne legendy, ktoré podvodníci použijú na získanie cudzích peňazí. 

V poslednom týždni sme v našom kraji nezaevidovali žiadne podvodné telefonáty seniorom. To však neznamená, že niektorí naši seniori neboli oslovení podvodníkmi, len nám o tom nedali vedieť.

Preto aj touto cestou žiadame seniorov, ak sa im stane, že im zavolá neznámy muž alebo žena a budú sa snažiť od nich pod akoukoľvek legendou vylákať peniaze, aby nám o tom dali vedieť. Sme tu pre Vás milí seniori. Tiesňová linka polície 158 je zadarmo a nám Vaša informácia pomôže.  


SENIORI, MAJTE VŠAK STÁLE NA PAMÄTI !!!
1. Nevyberajte svoje finančné úspory pre cudzie osôb! 
1. Nedávajte peniaze osobám, ktoré nepoznáte! 
1. Nevkladajte a neposielajte peniaze na cudzie účty!
1. Nenechajte sa oklamať a chráňte si svoje úspory!

